open-index/open-wikipedia-markdown huggingface dataset:
ရှင်းဂျောရွာ၊ အိုခယမ

**ရှင်းဂျောရွာ** (新庄村, Shinjō-son) သည် ဂျပန်နိုင်ငံ၊ အိုခယမခရိုင်၊ မနိဝဒေသတွင်ရှိသည့် ရွာတစ်ခု ဖြစ်သည်။ ၂၀၂၂ ခုနှစ်၊ နိုဝင်ဘာလ ၃၀ ရက်နေ့တွင် ရွာရှိခန့်မှန်းလူဦးရေသည် ၈၄၇ ဦး၊ အိမ်ထောင်စု ၃၇၈ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၁၃ ဦး ရှိသည်။ ရွာ၏ စုစုပေါင်းဧရိယာမှာ ၆၇.၁၁ စတုရန်းကီလိုမီတာ (၂၅.၉၁ စတုရန်းမိုင်) ရှိသည်။ ရွာသည် "ဂျပန်နိုင်ငံရှိ အလှပဆုံးရွာများစာရင်း" တွင် ပါဝင်သည်။

## ပထဝီသွင်ပြင်
ရှင်းဂျောရွာသည် အိုခယမခရိုင်၏ အနောက်မြောက်ပိုင်းဗဟိုနေရာတွင် တည်ရှိသည်။ ရှင်းဂျောရွာ၏ မြောက်ဘက်တွင် ချူးဂိုခုတောင်တန်းများ ရှိပြီး၊ ၎င်းတို့သည် တော့တိုရိခရိုင်နှင့် ရှင်းဂျောရွာကို ကာရံပေးထားသည်။ ရွာ၏ ဧရိယာအများစုသည် တောင်များနှင့် တောအုပ်များ ထူထပ်သည်။

### ဆက်စပ်နေသည့် မြို့ရွာများ
အိုခယမခရိုင်
*မနိဝမြို့
*နီးမိမြို့
တော့တိုရိခရိုင်
*ဟိနိုမြို့
*ခိုးဖုမြို့

## ရာသီဥတု
ရှင်းဂျောရွာသည် နွေရာသီတွင် နွေးထွေးပြီး၊ ဆောင်းရာသီတွင် အေးမြသည်။ နှင်းကျဆင်းမှု များပြားသည်။ နှစ်ပတ်လည် ပျမ်းမျှအပူချိန်သည် ၁၁.၄ ဒီဂရီစင်တီဂရိတ် ရှိသည်။ နှစ်ပတ်လည်ပျမ်းမျှမိုးရေချိန်သည် ၁၈၈၃ မီလီမီတာ ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန်အမြင့်ဆုံးဖြစ်ကာ ပျမ်းမျှအပူချိန် ၂၃.၃  ဒီဂရီစင်တီဂရိတ် ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ကာ ပျမ်းမျှအပူချိန် အနှုတ် ၀.၅ ဒီဂရီစင်တီဂရိတ် ရှိသည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအချက်အလက်အရ ရှင်းဂျောရွာ၏ လူဦးရေသည် ၁၉၅၀ ခုနှစ်များမှ တဖြည်းဖြည်း ကျဆင်းလျက်ရှိသည်။

## သမိုင်းကြောင်း
ရှင်းဂျောရွာသည် ရှေးခေတ် မိမဆခတိုင်းပြည်၏ အစိတ်အပိုင်းတစ်ခု ဖြစ်ခဲ့သည်။ မဲဂျိခေတ်ပြုပြင်ပြောင်းလဲမှုများ နောက်ပိုင်း ၁၈၈၉ ခုနှစ်၊ ဇွန်လ ၁ ရက်နေ့တွင် ခေတ်သစ်မြို့ပြစနစ်တည်ဆောက်ရေးလုပ်ငန်းစဉ်နှင့်အတူ ထိုဧရိယာကို ရှင်းဂျောရွာအဖြစ် တည်ထောင်ဖန်တီးခဲ့သည်။

## ပြင်ပလင့်များ
*
*Shinjō official website 
## ကိုးကား
ကဏ္ဍ:ဂျပန်နိုင်ငံရှိ ရွာများ
ကဏ္ဍ:အိုခယမခရိုင်ရှိ ရွာများ
အီးအေအာ

## အီးအေအာ 
**အီးအေအာ** (အင်္ဂလိပ်: **Enemy Air Route** ၊ အတိုကောက်: **EAR** ) သည် အာဏာသိမ်းမြန်မာစစ်တပ်၏ စစ်ဘက်သုံးလေယာဉ်ပျံသန်းမှုများကို စောင့်ကြည့်ကာ တယ်လီဂရမ်ဆက်သွယ်ရေးကို အခြေပြု၍ လေကြောင်းရန်ကြိုတင်သတိပေးသတင်းအချက်အလက်များကို နေ့စဉ်ဖော်ပြနေသည့် အဖွဲ့အစည်းဖြစ်သည်။

## စတင်ဖွဲ့စည်းပုံ 
အီးအေအာ(Enemy Air Route-EAR)သည် ၂၀၂၁ ခုနှစ် မြန်မာနိုင်ငံတွင် စစ်အာဏာသိမ်းပြီးနောက် အာဏာသိမ်းစစ်တပ်၏ အရပ်ဘက်ပစ်မှတ်များကို လေကြောင်းတိုက်ခိုက်မှုများကြောင့် လေကြောင်းရန်ကြိုတင်သတိပေးနိုင်ရန် မြေပြင်လေကြောင်းကင်းထောက်များဖြင့် စုပေါင်းဖွဲ့စည်းထားသည်။

## လုပ်ဆောင်ပုံ 
လေတပ်အသီးသီးမှ ပျံတက်လာသော စစ်ဘက်သုံးတိုက်ခိုက်ရေးလေယာဉ်၊ ထောက်ပံ့ရေးနှင့်သယ်ယူပို့ဆောင်ရေးလေယာဉ်နှင့် ရဟတ်ယာဉ်ပျံသန်းမှုများကို နေ့စဉ်စောင့်ကြည့်ဖော်ပြသည်။ ၎င်းတို့သည် လေယာဉ်ပျံတက်သည့်အချိန်၊ ပျံသန်းသည့်အချိန်၊ ဖြတ်သန်းသည့်ဒေသ၊ လေကြောင်းတိုက်ခိုက်ခံရသည့်ဒေသနှင့် ပြန်လည်ဆင်းသက်ရပ်နားရာလေဆိပ်၊ လေတပ်များကို လေယာဉ်လှုပ်ရှားမှု အချိန်နှင့်တကွ တယ်လီဂရန်တွင် ဖော်ပြသည်။

## အသိပညာပေးခြင်း 
အီးအေအာသည် မြန်မာစစ်တပ်၏ လေကြောင်းလှုပ်ရှားမှုအပြင် လူအများသို့ လေကြောင်းအသိပညာပေးခြင်းများကို တခြားသောအဖွဲ့အစည်းများနှင့်အတူပူးတွဲ၍ လုပ်ဆောင်ထားကြောင်းတွေ့ရသည်။

## ကိုးကား
ခိတရှိအိုဘရရွာ၊ ဖုခုရှိမ

**ခိတရှိအိုဘရရွာ** (北塩原村, Kitashiobara-mura) သည် ဂျပန်နိုင်ငံ၊ ဖုခုရှိမခရိုင်တွင်ရှိသည့် ရွာတစ်ရွာ ဖြစ်သည်။ ၂၀၂၀ ခုနှစ်၊ ဧပြီလ ၁ ရက်နေ့တွင် ရွာရှိခန့်မှန်းလူဦးရေသည် ၂၆၉၇ ဦး၊ အိမ်ထောင်စု ၁၀၉၁ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၁၂ ဦး နေထိုင်ကြသည်။ ရွာ၏ စုစုပေါင်းဧရိယာသည် ၂၃၄.၀၈ စတုရန်းကီလိုမီတာ (၉၀.၃၈ စတုရန်းမိုင်) ရှိသည်။

## ပထဝီသွင်ပြင်
ခိတရှိအိုဘရရွာသည် ဖုခုရှိမခရိုင်၊ အအိဇုဒေသမှ အလှမ်းကွာသည့် နေရာတွင် တည်ရှိသည်။ မြောက်ဘက်တွင် ယမဂတခရိုင်နှင့် နယ်နိမိတ်ချင်း ထိစပ်နေသည်။ ခိတရှိအိုဘရသည် နေရာသုံးခုဖြင့် ဖွဲ့စည်းထားသည်။ ၎င်းတို့မှာ ခိတယမ၊ အိုးရှိအိုနှင့် ဟိဘရတို့ ဖြစ်သည်။ ဤနေရာသုံးခု၏ အမည်များကိုယူကာ ရွာ၏ အမည်ကို "ခိတရိအိုဘရ" ဟု မှည့်ခေါ်ထားခြင်း ဖြစ်သည်။ ရွာ၏ မြောက်ဘက်ပိုင်းဖြစ်သည့် ဟိဘရသည် အခြားနေရာနှစ်နှင့် နှိုင်းယှဉ်ပါက ပိုမိုမြင့်ပြီး ၈၀၀ မီတာမှ ၁၀၀၀ မီတာအကြား ရှိသည်။ ဟိဘရတွင်ရှိသည့် ဟိဘရရေကန်သည် "ဘန်းဒိုင်းအဆဟိ အမျိုးသားဥယျာဉ်နယ်မြေ" တွင် ပါဝင်သည်။ ဤရေကန်သည် ၁၈၈၈ ခုနှစ် ဘန်းဒိုင်းတောင် ပေါက်ကွဲရာမှ ဖြစ်ပေါ်လာခဲ့သည်။ ရွာ၏ ၈၆ ရာခိုင်နှုန်းသောဧရိယာသည် တောင်တန်းများနှင့် သစ်တောများဖြင့် ဖုံးလွှမ်းထားသည်။

*တောင်များ - ဘန်းဒိုင်းတောင်
*မြစ်များ - နခုဆွတ်မြစ်၊ အိုနိုမြစ်
*ကန်များ - ဟိဘရကန်၊ ဂေါ့ရှိခိနုမ၊ အိုနိုဂဝကန်၊ အိုဂုနိနုမ၊ အခိမိုတိုကန်

## ဆက်စပ်နေသည့်မြို့ရွာများ
ဖုခုရှိမခရိုင်
*ဘန်းဒိုင်းမြို့
*အိနဝရှိရိုမြို့
*ခိတခတမြို့
ယမဂတခရိုင်
*ယောနဲဇဝမြို့

## ရာသီဥတု
ခိတရှိအိုဘရရွာသည် စိုထိုင်းသည့် ရာသီဥတုရှိသည်။ နွေရာသီသည် နွေးထွေးပြီး၊ ဆောင်းရာသီသည် အေးမြကာ နှင်းကျဆင်းမှုများပြားသည်။ နှစ်ပတ်လည်ပျမ်းမျှအပူချိန်သည် ၇.၄ ဒီဂရီစင်တီဂရိတ် ရှိသည်။ နှစ်ပတ်လည်ပျမ်းမျှမိုးရေချိန်သည် ၁၆၆၆ မီလီမီတာ ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လတွင် အပူချိန်သည် အမြင့်မားဆုံး ဖြစ်ကာ ၂၀.၈ ဒီဂရီစင်တီဂရိတ်ပတ်ဝန်းကျင် ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ပြီး အနှုတ် ၄.၉ ဒီဂရီစင်တီဂရိတ်ပတ်ဝန်းကျင်ရှိသည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ ခိတရှိအိုဘရရွာတွင် လူဦးရေသည် လွန်ခဲ့သည့် နှစ် ၄၀ ကျော်မှစတင်ကာ တဖြည်းဖြည်းကျဆင်းလျက်ရှိသည်။

## ပြင်ပလင့်များ
*
*Official Website 

## ကိုးကား
ကဏ္ဍ:ဂျပန်နိုင်ငံရှိ ရွာများ
ကဏ္ဍ:ဖုခုရှိမခရိုင်ရှိ ရွာများ
ယူကရိန်း အိုင်တီကဏ္ဍ

**ယူကရိန်းနိုင်ငံ၏ အိုင်တီကဏ္ဍ** (IT sector in Ukraine) သည် ဥရောပတွင် အလျင်မြန်ဆုံး ဖွံ့ဖြိုးတိုးတက်နေသော နည်းပညာနယ်ပယ်တစ်ခု ဖြစ်သည်။ ယူကရိန်းသည် ကမ္ဘာတစ်ဝှမ်းရှိ ကုမ္ပဏီကြီးများအတွက် ဆော့ဖ်ဝဲလ် အရင်းအမြစ် (Software Outsourcing) ထောက်ပံ့ပေးရာ အဓိကဗဟိုချက်ဖြစ်ပြီး ကျွမ်းကျင်ပညာရှင်ပေါင်း ၂ သိန်းကျော် ရှိသည်။ ၂၀၂၂ ခုနှစ် ရုရှား၏ ကျူးကျော်စစ် ဖြစ်ပွားနေသော်လည်း ဤကဏ္ဍသည် ကြံ့ကြံ့ခံရပ်တည်နိုင်ခဲ့ပြီး နိုင်ငံတကာသို့ နည်းပညာဝန်ဆောင်မှုများ တင်ပို့ရာတွင် အဓိက အခန်းကဏ္ဍမှ ပါဝင်နေသည်။

## သမိုင်းကြောင်းနှင့် ဖွံ့ဖြိုးတိုးတက်မှု 
ယူကရိန်း၏ နည်းပညာကဏ္ဍသည် ၂၀၀၀ ပြည့်နှစ်များအစောပိုင်းမှစတင်၍ အရှိန်အဟုန်ဖြင့် တိုးတက်လာခဲ့သည်။ ၂၀၁၀ ပြည့်နှစ်နောက်ပိုင်းတွင် ကိုယ်ပိုင် Product ထုတ်လုပ်သည့် ကုမ္ပဏီများစွာ ပေါ်ထွက်လာခဲ့သည်။ ၂၀၂၁ ခုနှစ်တွင် ယူကရိန်း၏ အိုင်တီကဏ္ဍသည် ၃၆% အထိ တိုးတက်ခဲ့ပြီး ပို့ကုန်ဝင်ငွေ အမေရိကန်ဒေါ်လာ ၆.၈ ဘီလီယံအထိ ရရှိခဲ့သည်။ အထူးသဖြင့် ကီးယက်မြို့ (Kyiv), ခါကိဗ်မြို့ (Kharkiv) နှင့် လဗိဗ်မြို့ (Lviv) တို့သည် အိုင်တီဗဟိုချက်များ ဖြစ်လာခဲ့ကြသည်။

## ၂၀၂၆ ခုနှစ် ရှေ့လားရာ ခန့်မှန်းချက်များ 
၂၀၂၆ ခုနှစ်အတွင်း ယူကရိန်း၏ အိုင်တီဈေးကွက်သည် ၅ ရာခိုင်နှုန်းခန့် ဆက်လက်တိုးတက်လာမည်ဟု ကျွမ်းကျင်သူများက ခန့်မှန်းထားကြသည်။ ၂၀၂၅ ခုနှစ် ဒုတိယနှစ်ဝက်တွင် အိုင်တီအလုပ်အကိုင် အခွင့်အလမ်းပေါင်း ၄၁,၀၀၀ ကျော်အထိ ရှိလာခဲ့ပြီး၊ ၎င်းသည် ၂၀၂၁ ခုနှစ်နောက်ပိုင်း အမြင့်ဆုံးကိန်းဂဏန်း ဖြစ်သည်။ EPAM ကဲ့သို့သော ကုမ္ပဏီကြီးများသည် တစ်နှစ်လျှင် Junior ပညာရှင်သစ် ၈၀၀ နီးပါးအထိ ခန့်အပ်ရန် စီမံထားသည်။

## ဒီဂျစ်တယ် အသွင်ကူးပြောင်းမှုနှင့် AI နည်းပညာ (၂၀၂၆) 
၂၀၂၆ ခုနှစ်၊ ဖေဖော်ဝါရီလအတွင်း ယူကရိန်းအစိုးရသည် နိုင်ငံ၏ ဒီဂျစ်တယ်ဝန်ဆောင်မှုများကို ဥရောပစံနှုန်းများနှင့်အညီ အဆင့်မြှင့်တင်ရန် အောက်ပါအတိုင်း ဆောင်ရွက်ခဲ့သည် -
* **Diia.AI အကူအညီပေးစနစ်:** အစိုးရ၏ ဒီဂျစ်တယ်ဝန်ဆောင်မှုများကို Gemini AI မော်ဒယ်လ်ပေါ်တွင် အခြေခံထားသော Diia.AI အေးဂျင့်ဖြင့် စတင်အကောင်အထည်ဖော်ခဲ့သည်။
* **အချုပ်အခြာအာဏာပိုင် AI နည်းပညာ:** နိုင်ငံ၏ အချက်အလက်များကို ပိုမိုလုံခြုံစွာ ထိန်းချုပ်နိုင်ရန် Gemma မော်ဒယ်လ်ကို အခြေခံထားသော အမျိုးသားဘာသာစကားမော်ဒယ်လ် (National Language Model) ကို တည်ဆောက်ခဲ့သည်။

## နာမည်ကြီး ကုမ္ပဏီများနှင့် ထုတ်ကုန်များ 
ယူကရိန်းမှ ပေါ်ထွက်လာသော ကမ္ဘာကျော် နည်းပညာများတွင် Grammarly, GitLab နှင့် Preply တို့ ပါဝင်သည်။

## ကိုးကားချက်များ